Procter & Gamble

Procter & Gamble Co. (P&G;  tulisan Jawi: ڤروکتر & ݢيمبل; ) ialah sebuah perbadanan multinasional Amerika Syarikat dan pengeluar beraneka barangan pengguna yang bertapak di Cincinnati, Ohio. P&G menduduki tangga kedua syarikat dunia (di bawah Unilever).CNN Fortune rankingAmerica's Most Admired Companies 2007: Top 20 - FORTUNE P&G banyak disanjungi kerana inovasi-inovasi perniagaannya termasuk pengurusan jenama, drama lipur lara, dan "Connect & Develop".

Menurut syarikat Nielsen, pada tahun 2007, P&G paling banyak berbelanja untuk pengiklanan di AS di kalangan semua syarikat-syarikat; perbelanjaannya sebanyak $2.62 bilion itu hampir dua kali ganda perbelanjaan iklan General Motors yang berada di tangga kedua dalam senarai Nielsen.The Nielsen Company Issues Top Ten U.S. Lists For 2007, daripada laman web Nielsen CompanyP&G menjadi penyumbang jenama terbanyak dalam Festival Pengiklanan Antarabangsa Cannes Lions 2008.

 Operasi 
Bermula 1 Julai 2007, operasi syarikat P&G terbahagi kepada tiga "Global Business Units", yang mana setiap satunya terbahagi kepada "Business Segments," menurut keluaran hasil pendapatan syarikat pada Jun 2007.

 Beauty Care
 Beauty segment
 Grooming segment
 Household Care
 Baby Care and Family Care segment
 Fabric Care and Home Care segment
 Health & Well-Being
 Health Care
 Snacks, Coffee and Pet Care

 Jenama Procter & Gamble 

23 jenama P&G bernilai lebih sebilion dolar dari segi jualan tahunan bersih sementara 18 lagi mencatat jualan antara $500 juta dan $1 bilion.

Jenama berbilion dolar
 Always/Whisper: produk kebersihan wanita, termasuk maxi pad, pantiliner (kadang-kadang bergelar Alldays), dan feminine wipe, keluaran Procter & Gamble. Lihat juga laman web jenama; cap dagang berkaitan: Ultra Thins; Flexi-Wing; Maxis; Alldays; CleanWeave.
 Ariel: serbuk/cecair cucian yang terdapat dalam beraneka bentuk dan wangian.
 Actonel: ubat Osteoporosis Risedronate yang dipasarkan bersama Sanofi-Aventis
 Bounty: kertas lap yang dijual di AS, Kanada dan United Kingdom
 Braun: pengeluar kelengkapan kecil yang khusus membuat pencukur elektrik, alat pembuat kopi, pembakar roti, dan mesin pengisar
 Crest: ubat gigi
 Dawn: bahan cucian pinggan mangkuk 
 Downy/Lenor: pelembut kain
 Duracell: bateri dan lampu suluh
 Gain: bahan cucian pakaian dan pelembut kain 
 Gillette: pisau cukur keselamatan
 Head & Shoulders: jenama syampu
 High Endurance: deodoran Old Spice
 Ivory: sabun
  Nice 'n Easy: pewarna rambut
 Olay: produk penjagaan kulit wanita
 Oral-B: berus gigi
 Pampers: lampin pakai buang
 Pantene: produk penjagaan rambut
 Prilosec OTC: jenama ubat pedih hulu hati dipasarkan bersama AstraZeneca.
 Puffs: tisu muka 
 Secret: deodoran
 Tide: bahan cucian pakaian
 Vicks:perubatan atas meja
 Wella: penjagaan rambut (syampu, perapi, penggayaan, pewarna rambut).

 Pengilangan 
Procter & Gamble mengilangkan produk-produknya di serata dunia Operasi pengilangannya bertapak di rantau-rantau berikut:
 Amerika Syarikat
 Kanada
 Amerika Latin
 Eropah
 China (31 kilang milik mutlak) dan tempat lain di Asia
 Afrika

 Terbitan dan tajaan 
 Terbitan 
Procter & Gamble pernah memiliki sebuah syarikat penerbitan rancangan TV, Procter & Gamble Productions (PGP), yang kini sudah dijual kepada TeleNext Media, Inc pada pertengahan tahun 2008.

Procter & Gamble menerbitkan dan menaja drama-drama radio lipur lara terawalnya pada awal 1930-an (Procter & Gamble yang terkenal kerana bahan cuciannya, mungkin menjadi asal-usul istilah "soap opera"). Apabila televisyen makin popular pada 1950-an dan 1960-an, kebanyakan siri TV baru turut diterbitkan dan ditaja syarikat ini. Dua siri terbitannya iaitu As the World Turns dan Guiding Light, masih bersiaran hari ini dan diterbit oleh TeleNext bagi pihak Procter & Gamble. Siri The Young and the Restless juga ditaja oleh keluaran Procter & Gamble, di samping drama waktu siang yang lain. 

Antara terbitan Procter & Gamble terdahulu termasuk:

 Another World
 Lovers and Friends
 The Brighter Day
 The Catlins
 Down to Earth
 Our Private World
 The Edge of Night 
 The First Hundred Years
 For Richer, for Poorer
 From These Roots
 Search for Tomorrow
 Somerset
 Texas
 Young Doctor Malone

Procter & Gamble juga merupakan syarikat pertama yang menerbitkan dan menaja rancangan waktu perdana, iaitu keluaran sampingan drama lipur lara waktu siang As the World Turns iaitu Our Private World pada tahun 1965. PGP juga pernah menerbitkan siri Shirley, sebuah siri waktu perdana di rangkaian NBC yang dibintangi Shirley Jones, yang bertahan selama 13 episod pada tahun 1979. PGP juga menerbitkan siri komedi asli pertama rangkaian TBS bertajuk Down to Earth, yang bertahan dari tahun 1984 hingga 1987 (iaitu selama 110 episod), dan juga siri komedi bersindiket yang berjudul Throb. Procter & Gamble Productions asalnya menerbitkan Dawson's Creek bersama Sony Pictures Television tetapi menarik diri sebelum tayangan perdana siri tersebut gara-gara ulasan awal oleh media. PGP juga menerbitkan telefilem A Triumph of the Heart: The Ricky Bell Story bersama The Landsburg Company pada tahun 1991.

Selain hasil penerbitan sendirinya, Procter & Gamble juga menyokong banyak telenovela berbahasa Sepanyol di AS melalui pengiklanan di rangkaian Univision, Telemundo, Telefutura, Azteca dan lain-lain lagi. Procter & Gamble merupakan salah sebuah pengiklan arus perdana terawal dalam Tv berbahasa Sepanyol pada pertengahan 1980-an.

 Tajaan 
 Sukan 
Badminton

Procter & Gamble menjadi penaja Piala Thomas & Uber 1988 dan Kejohanan Badminton Sedunia 1997 - 1999.

Sukan Olimpik Musim Panas

Procter & Gamble menjadi penaja Sukan Olimpik Musim Panas sejak 1984 (bersama Bank Islam).

 Rujukan 

 Pautan luar 

  pg.com: Laman web Procter & Gamble
  Science-in-the-Box, rencana yang membongkarkan "sains di sebalik keluaran P&G"
  "The truth about Iams"  (iamstruth.com, sebuah laman Procter & Gamble)
  Procter & Gamble's Environmental Quality Policy and Perspective

Kategori:Syarikat Amerika Syarikat
Kategori:Syarikat yang ditubuhkan pada 1837